**ນໍ້າໃຈອະດີດນັກຮຽນອຸດົມວັງເຮືອ ເພື່ອຜູ້ປະສົບໄພນໍ້າຖ້ວມ ເມືອງວຽງໄຊ**

ໃນວັນທີ 15 ສິງຫາ 2019 ອະດີດນັກຮຽນອຸດົມ ບ້ານວັງເຮືອ, ເມືອງວຽງໄຊ, ແຂວງຫົວພັນ ນໍາໂດຍ ທ່ານ ອໍາພອນ ສໍອິງໄຊ, ກົມຊົນລະປະທານ, ກະຊວງກະສິກໍາ ແລະ ປ່າໄມ້ ໄດ້ມອບເຄື່ອງຊ່ວຍເຫຼືອ ໂດຍຜ່ານກອງທຶນຫຼຸດຜ່ອນຄວາມທຸກຍາກ (ທລຍ) ໃຫ້ກຽດຮັບເຄື່ອງດັ່ງກ່າວໂດຍຄະນະອໍານວຍການ ທລຍຈາກນັ້ນຈະໄດ້ນໍາເຄື່ອງຊ່ວຍເຫຼືອດັ່ງກ່າວ ໄປມອບຕໍ່ໃຫ້ປະຊາຊົນບ້ານ ທີ່ຖືກຜົນກະທົບໄພນໍ້າຖ້ວມ ຢູ່ບ້ານ ຫິນດໍາ, ກຸ່ມບ້ານນໍ້າງາ, ເມືອງວຽງໄຊ, ແຂວງຫົວພັນ ໂດຍມີ 2 ຫຼັງຄາເຮືອນ ຖືກກະແສນໍ້າທີ່ໄຫຼພັດ ຈົນເຮັດໃຫ້ມີຜູ້ສູນຫາຍ 7 ຄົນ (ຍິງ 3 ຄົນ) ແລະ ມີຜູ້ບາດເຈັບ 7 ຄົນ ໃນຄັ້ງວັນທີ 3 ສິງຫາ 2019 ຜ່ານມາ. ຖ້າພາກສ່ວນໃດມີຄວາມຕ້ອງການບໍລິຈາກເຄື່ອງຊ່ວຍເຫຼືອໃຫ້ແກ່ຜູ້ປະສົບໄພນໍ້າຖ້ວມໃນຄັ້ງນີ້ ແມ່ນສາມາດບໍລິຈາກຜ່ານ ທລຍ ກໍໄດ້ ຊຶ່ງຫ້ອງການຕັ້ງຢູ່ສໍານັກງານນາຍົກລັດຖະມົນຕີ.

ໂທ: 021 261479-80

